recursal/SuperWikiNEXT-32B huggingface dataset:
Eesti delegatsioon kohtumas 2020. aastal Jaapani peaministriga
**Eesti-Jaapani suhted** on kahepoolsed suhted Eesti ja Jaapani vahel.

Ajalugu
-------

Jaapani keiser Akihito Tallinnas 2007. aastal
Jaapan tunnustas Eesti Vabariiki 6. märtsil 1919 *de facto* ja 26. jaanuaril 1921 tunnustas Antanti Ülemnõukogu (sh Jaapan) Eesti Vabariiki *de iure*. 8. märtsil 1921 tunnustas Jaapan Eesti Vabariiki *de iure* ka eraldi aktiga. 1921. aastal määrati Riiasse ajutine asjur, kes kattis ka Eestit. 1937. aastal akrediteeriti Riias resideeriv Jaapani saadik Shin Sakuma ka Tallinna.

Pärast Eesti Vabariigi taastamist 20. augustil 1991 andis Jaapanist saadetud erivolitustega suursaadik 6. septembril 1991 Tallinnas üle Jaapani valitsuse ametliku läkituse Eesti Vabariigi tunnustamise kohta. Kahe riigi vahelised diplomaatilised suhted taastati 10. oktoobril 1991.

Aastast 1992 tegutseb Tallinnas Eesti-Jaapani Assotsiatsioon.

24.–25. mail 2007 toimus Jaapani keisri Akihito ja keisrinna Michiko ametlik visiit Eestisse.

Kultuurisuhted
--------------

Kaido Höövelson 2008. aastal.
Kaido Höövelson ehk Baruto on esimene eestlane, kes pääses elukutseliseks sumomaadlejaks Jaapanis. Püsiva põlvevigastuse tõttu pidi ta 11. septembril 2013 sumokarjäärist loobuma.

Jaapani vioolamängija Mari Adachi esines Pärnu muusikafestivalil.

Eesti Saku ja Jaapani Saku on alates 1. maist 2007 sõpruslinnad.

Diplomaatilised esindused
-------------------------

Jaapani Suursaatkond Eestis
1. jaanuaril 1993 avati Jaapani Suursaatkond Tallinnas. 4. märtsil 1996 avati Eesti Suursaatkond Tokyos.

Viited
------

1. 1 2 3 4 5 6  Jaapan | Välisministeerium (vaadatud 05.11.2017)
2. ↑  Eesti ja Jaapan 24. mai 2007, Tallinna lauluväljak (vaadatud 31.01.2018)
3. ↑  Baruto lõpetab sportlaskarjääri - Postimees Sport: Värsked spordiuudised Eestist ja välismaalt (vaadatud 31.01.2018)
4. ↑  Mari Adachi — Pärnu Muusikafestival (vaadatud 31.01.2018)
5. ↑  Jaapani Suursaatkond Eestis: Sõpruslinnad www.ee.emb (vaadatud 02.02.2018)

Välislingid
-----------

* Eesti Suursaatkond Tokios
* Jaapani Suursaatkond Eestis
**Bouches-du-Rhône** (prantsuse keeles 'Rhône'i suudmed') on departemang Prantsusmaal Provence-Alpes-Côte d'Azuri piirkonnas.

Departemang on nime saanud Rhône'i jõe järgi. Departemangu nimi on mitmuses, kuna Rhône'i jõgi lahkneb Vahemerre suubudes Arlesi linna juures kaheks.

Bouches-du-Rhône'i departemang jaguneb halduslikult:

| Ringkond | Rahvaarv(2011) | Pindala(km²) | Valdu |
| --- | --- | --- | --- |
| Aix-en-Provence | 419 395 | 1532 | 44 |
| Arles | 199 501 | 2284 | 36 |
| Istres | 308 351 | 599 | 18 |
| Marseille | 1 048 649 | 672 | 21 |

Vaata ka
--------

* Bouches-du-Rhône'i departemangu haldusüksuste loend

Viited
------

1. ↑  Populations légales 2021

Prantsusmaa departemangud

Ain **·** 
Aisne **·** 
Allier **·** 
Alpes-de-Haute-Provence **·** 
Alpes-Maritimes **·** 
Ardèche **·** 
Ardennes **·** 
Ariège **·** 
Aube **·** 
Aude **·** 
Aveyron **·** 
Bas-Rhin **·** 
Belfort **·** 
Bouches-du-Rhône **·** 
Calvados **·** 
Cantal **·** 
Charente **·** 
Charente-Maritime **·** 
Cher **·** 
Corrèze **·** 
Corse-du-Sud **·** 
Côte-d'Or **·** 
Côtes-d'Armor **·** 
Creuse **·** 
Deux-Sèvres **·** 
Dordogne **·** 
Doubs **·** 
Drôme **·** 
Essonne **·** 
Eure **·** 
Eure-et-Loir **·** 
Finistère **·** 
Gard **·** 
Gers **·** 
Gironde **·** 
Guadeloupe **·** 
Haut-Rhin **·** 
Haute-Corse **·** 
Haute-Garonne **·** 
Haute-Loire **·** 
Haute-Marne **·** 
Haute-Saône **·** 
Haute-Savoie **·** 
Haute-Vienne **·** 
Hautes-Alpes **·** 
Hautes-Pyrénées **·** 
Hauts-de-Seine **·** 
Hérault **·** 
Ille-et-Vilaine **·** 
Indre **·** 
Indre-et-Loire **·** 
Isère **·** 
Jura **·** 
Landes **·** 
Loir-et-Cher **·** 
Loire **·** 
Loire-Atlantique **·** 
Loiret **·** 
Lot **·** 
Lot-et-Garonne **·** 
Lozère **·** 
Maine-et-Loire **·** 
Manche **·** 
Marne **·** 
Martinique **·** 
Mayenne **·** 
Meurthe-et-Moselle **·** 
Meuse **·** 
Morbihan **·** 
Moselle **·** 
Mayotte **·** 
Nièvre **·** 
Nord **·** 
Oise **·** 
Orne **·** 
Pariis **·** 
Pas-de-Calais **·** 
Prantsuse Guajaana **·** 
Puy-de-Dôme **·** 
Pyrénées-Atlantiques **·** 
Pyrénées-Orientales **·** 
Réunion **·** 
Rhône **·** 
Saône-et-Loire **·** 
Sarthe **·** 
Savoia **·** 
Seine-Maritime **·** 
Seine-et-Marne **·** 
Seine-Saint-Denis **·** 
Somme **·** 
Tarn **·** 
Tarn-et-Garonne **·** 
Val-d'Oise **·** 
Val-de-Marne **·** 
Var **·** 
Vaucluse **·** 
Vendée **·** 
Vienne **·** 
Vosges **·** 
Yonne **·** 
Yvelines
*Mitte segi ajada Arizona osariigi ülikooliga*

---

**Arizona ülikool** (inglise keeles *University of Arizona*; lühendid **U of A**, **UArizona** või **UA**) on avalik-õiguslik teadusülikool USA-s Arizona osariigis Tucsoni linnas. See kuulub ülikoolide organisatsiooni Association of American Universities.

Ülikool on asutatud 1885. aastal, millega on see Arizona osariigi vanim ülikool. Õppetööga alustati ülikoolis 1891. aastal.

2023. aasta seisuga õppis ülikoolis 53 187 õpilast, kellest 40 533 õpib Tucsoni linnakus. Ülikoolil on üheksateist kolledžit, sh Tucsonis tegutsevad meditsiinikolledž ja ärikool Eller College of Management ning Phoenixis tegutsev James E. Rogersi õigusteaduste kolledž. Arizona ülikool on samuti tuntud antropoloogia, astronoomia, astrofüüsika, analüütilise keemia, hüdroloogia, optika, farmaatsia, filosoofia ja planetoloogia valdkonnas.

Arizona ülikool kuulub USA ülikoolide spordiorganisatsiooni NCAA konverentsi Pac-12 Conference. Ülikooli spordivõistkonnad kannavad nimetust Arizona Wildcats. Arizona ülikooli meeskond on tulnud neli korda USA üliõpilasmeistriks pesapallis ning korra korvpallis, golfis ja ujumises. Ülikooli pehmepallinaiskond on tulnud USA üliõpilasmeistriks kaheksa korda ning selles arvestuses on Arizona ülikool Los Angelese California ülikooli järel teisel kohal. Ülikooli kodustaadion on Arizona Stadium.

Viited
------

1. ↑  Faculty Demographics. uair.arizona.edu. Vaadatud 20.2.2024
2. 1 2 3  Enrollment. uair.arizona.edu. Vaadatud 20.2.2024

Välislingid
-----------

* Ülikooli koduleht
**Anabari uluss** ehk **Anaabõri rahvusuluss** on 2. järgu haldusüksus (rajoon) Venemaa Sahha Vabariigi põhjaosas. Piirneb läänes Krasnojarski krai Taimõri rajooniga.

Läbi ulussi voolab Anabari jõgi.

Ulussi halduskeskus on Saskõlahhi küla.

2000. aasta rahvaloenduse andmeil oli ulussi elanike arv 4024, neist 25% dolgaanid, 27% jakuudid ja 19% venelased. Evenke oli 14,02% rahvastikust ja eveene 6,61%.

Uluss jaguneb kolmeks kohalikuks omavalitsuseks (*nasleg*):

1. Ebeljahhi nasleg (keskus Ebeljahh)
2. Jurjung Haja nasleg (keskus Jurjung Haja)
3. Saskõlahhi nasleg (keskus Saskõlahh)

Viited
------

1. ↑  26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.

Sahha ulussid

Abõi |
Aldan |
Allaihha |
Amga |
Anabar |
Bulun |
Eveeni-Bõtantai |
Gornõi |
Hangalassõ |
Kobjai |
Lensk |
Megino-Kangalassõ |
Mirnõi |
Moma |
Namtsõ |
Nerjungri |
Nižnekolõmsk |
Njurba |
Oimjakon |
Olenjok |
Oljokminsk |
Srednekolõmsk |
Suntar |
Žigansk |
Tatta |
Tompo |
Tšuraptša |
Ust-Aldansk |
Ust-Jansk |
Ust-Maja |
Verhnekolõmsk |
Verhneviljuisk |
Verhojansk |
Viljuisk
Nêçîrvan Barzanî (2020)
**Nechirvan Idris Barzani** (kurdi keeles **Nêçîrvan Barzanî**; sündinud 21. septembril 1966 Barzanis Iraagi Kurdistanis) on Iraagi kurdi poliitik, kes on Iraagi Kurdistani piirkonna teine president.

Pärast 1961.–1975. aasta septembrimässu lüüasaamist elas Nechirvan koos perega Iraanis.

Ta õppis Keredjis (Teherani eeslinn) keskkoolis, kus alustas poliitilist tegevust KDP noorteosakonnas - Kurdistani Üliõpilasnoorte Liidus. Tema isa võttis teda sageli kaasa diplomaatilistele reisidele Euroopasse ja Lähis-Idasse.

Aastal 1984 astus ta Teherani ülikooli riigiteaduste teaduskonda, kust lahkus aastal 1987 isa ootamatu surma tõttu. Sellest hetkest alates sukeldus ta täielikult poliitilisse tegevusse. Ta on aastast 1989 Kurdistani Demokraatliku Partei keskkomitee liige. Pärast Kurdistani vabastamist sügisel 1991 juhtis ta Dahūki linna ja piirkonda.

Aastast 1996 oli ta Kurdistani asepresident, aastast 1999 oli ta Kurdistani Demokraatliku Partei peaminister Arbīlis. Märtsist 2006 kuni septembrini 2009 oli ta Kurdistani Patriootliku Liidu pealik.

28. mail 2019 valiti ta Iraagi Kurdistani teiseks presidendiks (onu Mesûd Barzanî järel)

Isiklikku
---------

Lisaks emakeelele kurdi keelele valdab ta pärsia, araabia ja inglise keelt. Ta on abielus ja viie lapse isa. Tema vanaisa Mistefa Barzanî on kurdi rahvuskangelane, isa Idrîs Barzanî oli kurdi poliitik, onu Mesûd Barzanî oli samuti Iraagi Kurdistani piirkonna president.
**Igor Roosaar** (6. november 1915 Tallinn – 17. oktoober 1999) oli eesti graafik.

Ta lõpetas Tallinna Linna Saksa Poeglaste Reaalgümnaasiumi algkooli ja 1937. aastal Riigi Kunsttööstuskooli, mille graafikaosakonnas oli õppinud tsinkograafiat. Pärast seda oli lühikest aega vabakutseline tarbegraafik.

1939. aastast töötas ta Päevalehes tsinkograafina. 1941. aastal mobiliseeriti ta Punaarmeesse, kus oli tööpataljonis Kotlases ja seejärel Eesti Laskurkorpuses. 

Aastatel 1946–1988 töötas ta Üleliidulise Kaubanduspalati Eesti NSV Osakonna kaubanduspropaganda büroos kunstnikuna.

Ta kujundas etikette, pakendeid, plakateid, kaubamärke, reklaambuklette, brošüüre, auaadresse ja kalendreid. 1950. aastatel tegi ka näitusekujundusi. 1960–1980 kujundas ta suure osa Kirovi kalurikolhoosi, Hiiu kaluri, Lääne Kaluri, Tallinna Kalakombinaadi, Toila Kalakombinaadi, Pärnu kalakombinaadi, Eesti Kalatööstuse Tootmiskoondise "Ookean" kalakonservide pakenditest. Ta kujundas ka õlle- ja limonaadipudelietikette Põltsamaa veinitehasele ja Livikole (nt Kännu-Kuke etikett, suveniirpakend Vana Tallinnale, Tartu Porter, Selters jne).

Viited
------

1. ↑  Katrin Leisi koostatud Igor Roosaare loomingu ülevaade. Eesti Kunstimuuseumi arhiivkogu EKMA.136.13.9/105-106
**Garmisch-Partenkirchen** (Ga-Pa) on alev (*Markt*) Saksamaal Baieri liidumaal, Garmisch-Partenkircheni kreisi keskus. Asub Baieri lõunaosas Baieri Alpides Austria piiri lähedal.

Garmisch-Partenkirchenis toimusid 1936. aasta taliolümpiamängud. Seal toimub ka iga-aastase nelja hüppemäe turnee teine etapp.

Alevi lähedal asub Saksamaa kõrgeim tipp Zugspitze ja Eibsee järv.

Kõigepealt oli kaks eraldi alevit: läänepoolne Garmisch ja idapoolne Partenkirchen, tänapäevalgi on kummalgi isesugune identiteet. Partenkircheni kohal oli vana Rooma linn Partanum, mis paiknes Veneetsia–Augsburgi kaubateel ja esimest korda on mainitud aastal 15 pKr. Partenkircheni peatänav Ludwigsstraße kulgeb mööda vana Rooma teed. Garmischit on ürikutes esmamainitud ligi 800 aastat hiljem Germaneskauna, mis võib tähendada, et seal elas mõni germaani hõim.

13. sajandil sattus org Freisingi piiskopkonna võimu alla jäädes sinna kuni 1803. aastani, kui Baieri kuurvürstkond piiskopkonna annekteeris.

Garmisch ja Partenkirchen olid eraldi alevid, kuni 1. jaanuaril 1935 Hitleri nõudel need ühendati üheks aleviks 1936. aasta taliolümpiamängude ootuses. Tänapäeval nimetatakse kõnekeeles ühendatud alevit tihti valesti lihtsalt Garmischiks. Garmisch on modernsem võrreldes Partenkircheni munakiviteede ja freskodega.

Pilte
-----

* Maja Garmisch-Partenkirchenis 2109. aastalMaja Garmisch-Partenkirchenis 2109. aastal
* Garmisch-Partenkirchenit läbi Partnachi jõgi 2019. aastalGarmisch-Partenkirchenit läbi Partnachi jõgi 2019. aastal
* Garmisch-Partenkircheni kivinäituse "Geoloogiline jalutuskäik" tahvel kividega seotud ütlustest üle maailma, sealhulgas ka Eestist 2019. aastalGarmisch-Partenkircheni kivinäituse "Geoloogiline jalutuskäik" tahvel kividega seotud ütlustest üle maailma, sealhulgas ka Eestist 2019. aastal

Viited
------

1. ↑  Register of German municipalities (2022), vaadatud 7.10.2023.

Välislingid
-----------

* Garmisch-Partenkircheni koduleht
**Jayne Mansfield** (sünninimega **Vera Jayne Palmer**; 19. aprill 1933 – 29. juuni 1967) oli Ameerika Ühendriikide näitleja. Ta töötas meelelahutaja ja lauljana ka ööklubides, oli üks esimesi Playboy Playmate'e.

1950. aastatel ja 1960. aastate alguses oli tal leping 20th Century Foxiga ning ta oli üks Hollywoodi seksisümboleid.

Mansfieldi filminäitlejakarjäär oli küll lühike, kuid kuulsusrikas. Ta võitis Theatre World Awardi ja Kuldgloobuse. Ta kehastas näitleja Rita Marlowe'd nii 1955.–1956. aasta näidendis "Will Success Spoil Rock Hunter?" kui ka selle 1957. aastal valminud filmiversioonis. Tema muudest filmidest olid tuntumad "The Girl Can't Help It" (1956), "The Wayward Bus" (1957) ja Too Hot to Handle" (1960). Filmis "Promises! Promises!" sai temast esimene alastistseenis üles astunud Hollywoodi tippnäitleja helifilmi ajastul.

Ta hukkus 29. juunil 1967 New Orleansis autoõnnetuses, olles vaid 34-aastane.

Isiklikku
---------

6. mail 1950 abiellus Jayne 17-aastaselt suhtekorraldusalal töötava Paul Mansfieldiga ja hakkas temalt saadud perekonnanime kasutama esinejanimena. Kuus kuud pärast pulmi sündis tütar Jayne Marie Mansfield. Abielu lõppes 1958. aastal lahutusega.

Samal aastal abiellus Jayne Mansfield ungari päritolu Miklos Hargitayga, kes oli olnud 1955. aasta Mister Universum. Paar sai kaks last, pojad Mickey ja Zoltani. Abielu lahutati Mehhikos mais 1963. Pärast lahutust avastas Mansfield, et on rase, ja kuna abieluvälise lapse sünnitamine oli tollal filmitähele välistatud, väitsid tema ja Hargitay, et on siiski abielus. Tütar Mariska sündis jaanuaris 1964.

Septembris 1964 abiellus Mansfield itaallasest režissööri Matt Cimberiga. Oktoobris 1965 sündis neil poeg Antonio Raphael. Juulis 1966 abielu lahutati.

Mansfieldil oli väidetavalt hulganisti salasuhteid, muuhulgas Robert ja John F. Kennedyga, oma advokaadi Samuel S. Brodyga, itaalia produtsendi Enrico Bombaga ning Las Vegase meelelahutaja Nelson Sardelliga.

1954 võttis Mansfield enda tunnusvärviks roosa ja nii jäi see tema surmani. Lisaks riietele oli tal roosaks värvitud puudel. Ta elas Los Angeleses Roosas palees. Maja oli värvitud roosaks, selle inglikujud olid valgustatud roosa valgusega, purskkaevust voolas roosat šampanjat. Vannituppa, kus olid roosad karusnahad, oli Hargitay ehitanud roosa südamekujulise vanni – enne kulturismiga tegelema hakkamist oli mees olnud puusepp ja torumees. Mansfieldil oli ainus roosa Cadillac Los Angeleses.

Viited
------

1. ↑  Frank Ferruccio; Damien Santroni (2010). *Did Success Spoil Jayne Mansfield?: Her Life in Pictures and Text*. Frank Ferruccio. Lk 315. ISBN 978-1-4327-6123-3.
2. ↑  Mike Scott (30. juuni 2017). "Remembering the tragic death of Jayne Mansfield, 50 years later". *NOLA.com*. The Times-Picayune. Vaadatud 7. august 2018.
Kalaranna tänaval
Fail:73 bussiliin Veerenni tänaval.jpgTallinn, MAN A40 Lion's City GL NG323 73 bussiliin Veerenni tänaval
**73** on Tallinna bussiliin, mis sõidab Vana-Lõuna tänavalt kuni Kopli liinideni Kopli asumis.

Liini teenindab Tallinna Linnatranspordi AS ning liiklus toimub iga päev. Väljumised 15-30 minuti tagant

Peatused
--------

Vana-Lõuna – Kopli liinid
Kitseküla - Varre - Õilme - Veerenni (Veerenni tänav) - Kosmos - Vabaduse väljak - Viru - Mere puiestee - Linnahall - Kalarand - Lennusadam - Noblessneri - Miinisadam - Erika - Karjamaa - Tööstuse - Maleva - Neeme - Kopli liinid

Kopli liinid - Vana-Lõuna
Kopli liinid - Neeme - Maleva - Tööstuse - Karjamaa - Erika - Miinisadam - Noblessneri - Lennusadam - Kalarand - Linnahall - Mere puiestee - Viru - Vabaduse väljak - Liivalaia - Veerenni - Õilme - Varre - Kitseküla

Ajalugu
-------

Bussiliin alustas tööd 1. mail 2016. Kuni 31. jaanuarini 2020 kulges bussiliin kuni Tööstuse peatuseni (Tööstuse tänav Sitsi mäel), kus toimus tagasipööre. Alates 1. veebruarist 2020 hakkas aga bussiliin kulgema tagasiteel mööda Kopli ja Erika tänavat ning lisandus kaks uut peatust: Angerja ja Väike-Erika.

1. veebruarist 2021 pikendati bussiliini kuni Kopli liinideni (Sepa tänav), millega lisandus kolm peatust: Maleva, Neeme ja Kopli liinid. Tagasiteel hakkas buss kulgema jälle mööda Tööstuse tänavat ning Angerja ja Väike-Erika peatust enam ei läbita.

Alates 1. maist 2022 algab liin Kitseküla peatusest. Liinile lisati peatused Kitseküla, Varre ja Õilme.

Viited
------

1. ↑  "Tallinn avas Kalaranna tänavat mööda kulgeva bussiliini". *Pealinn*. 01.05.2016. Vaadatud 09.06.2021.
2. ↑  "Buss nr 73 hakkab sõitma Kopli liinideni". *tallinn.ee*. 25.01.2021. Originaali arhiivikoopia seisuga 25.01.2021. Vaadatud 26.01.2021.

Välislingid
-----------

* Tallinna 73. liini sõiduplaan

| * v
* r
Tallinna bussiliinid |
| --- |
| 1–9 | 
1 **·**  2 **·**  3 **·**  4 **·**  5 **·**  6 **·**  7 **·**  8 **·**  9 |
| 10–19 | 
10 **·**  11 **·**  12 **·**  13 **·**  14 **·** 15 **·**  16 **·**  18  **·**  18A |
| 20–29 | 
20 **·**  20A **·**  21 **·**  21A **·**  21B **·**  22 **·**  23 **·**  24 **·**  26 **·**  26A **·**  27 **·**  28 **·**  29 |
| 30–39 | 
30 **·**  31 **·**  32 **·**  33 **·**  34 **·** 35 **·**  36 **·**  37 **·**  38 **·**  39 |
| 40–49 | 
40 **·**  41 **·** 41B **·** 42 **·** 44 **·**  45 **·**  46 **·**  47 **·**  49 |
| 50–59 | 
50 **·**  51 **·** 54 **·** 55 **·** 57 **·**  58 **·**  59 |
| 60–69 | 
60 **·**  61 **·**  62 **·**  63 **·**  64 **·**  65 **·**  66 **·** 67 |
| 70–79 | 
72 **·**  73 |
| Muud bussiliinid | 
52 **·**  81 |

|  |  |
| --- | --- |
|  | Pildid, videod ja helifailid Commonsis: **73 (Tallinna bussiliin)** |
**Polymer** on Eesti esimene avalikes huvides tegutsev sõltumatu kultuuritehas. See alustas tegevust 2002. aastal kodanikualgatuse korras ja jätkas 2004. aasta märtsist registreeritult mittetulundusühinguna Kultuuritehas Polymer.

Kultuuritehase asutasid Madis Mikkor, Tõnis Mikkor ja Tõnu Rosenroth. 2010. aastal kuulus Kultuuritehase liikmeskonda üle 40 loovisiku. Kultuuritehast juhtorgan on juhatus, mis valitakse üldkogul. Kultuuritehase eripära Eesti oludes ongi vastamine w:Artist-run space põhimõtetele.

Sarnaselt samalaadsete keskustega mujal Euroopas on Kultuuritehase Polymer eesmärgiks luua kultuuritegevuseks sobilik ning inspireeriv keskkond, mille multidistsiplinaarne sisu suhestuks ümbritseva linnaruumiga. 

Kultuuritehas Polymer kasutab Tallinnas Kristiine linnaosas endise mänguasja- ja kummitehase Polümeer tühjaksjäänud ruume. 

2008. aastal loodi sarnane ettevõtmine Tartu Pärmivabrikus. Sama võrgustiku raames tegutseb ka Sänna Kultuurimõis.

Välislingid
-----------

* Kultuuritehas
* Tartu Kultuuritehas
* Sänna Kultuurimõis
Arrigo Boito
**Arrigo Boito** (24. veebruar 1842 Padova – 10. juuni 1918 Milano) oli Itaalia helilooja, kirjanik ja ajakirjanik, kes tänapäeval on tuntud eeskätt oma ooperilibretode (näiteks Verdi "Othello" ja "Falstaffi" libreto) ning enda komponeeritud ooperi "Mephistopheles" poolest.

Boito kirjutas noorena palju vajadusest Itaalia ooperit reformida. Ta oli oma ajal väheseid itaallasi, kes propageeris Beethovenit, Wagnerit ja muud Saksa muusikat, olles Itaalia ooperi suhtes kriitiline. Itaalia ooperi ainuke oluline helilooja oli sel ajal Giuseppe Verdi, kes ei olnud Boito vaadetega nõus ning jäi arvamusele, et Itaalia ei peaks Saksa stiili üle võtma.

Hiljem sai Boitost arvatavalt Verdi parim libretist. Nende esimene koostöö oli Boito tekstile kirjutatud Verdi kantaat "Inno delle Nazioni" (1862), kuid kahe mehe hea läbisaamiseni ja koostööni ooperikirjutajatena oli siis veel palju aega.

Idee Shakespeare'i-aineliseks ooperiks "Othello" tekkis 1879. aastal. Boito kirjutas libreto esimese versiooni veel samal aastal, kuid Verdi pani selle esialgu kõrvale. Verdi tegi hiljem libreto kohta mõned ettepanekud ning alustas lõpuks tööd 1884. aastal. Teos esietendus 5. veebruaril 1887 Milanos La Scalas. Töö Verdile viimaseks jäänud ooperiga "Falstaff" algas 1889. aastal ja see esietendus 9. veebruaril 1893 La Scalas.

Arrigo Boito enda kuulsaima heliteose – ooperi "Mephistopheles" – esimest versiooni esmaesitati 5. märtsil 1868 Milanos La Scalas. Boitol oli Itaalia ooperipubliku seas nii tulihingelisi toetajaid kui vastaseid ning esietenduse lõpus tekkis nende vahel tõsine tüli, kus puhkes ka kaklusi. Pärast kaht etendust võttis Boito teose repertuaarist maha ning tegi sellesse olulisi muudatusi, lühendades ooperit ning kirjutades näiteks peategelase Fausti rolli baritoni asemel tenoriks. Muudetud versioon esietendus 4. oktoobril 1875 Bolognas ja sai märksa parema vastuvõtu. Hiljem tegi Boito teosesse veel väiksemaid muudatusi ning lõplik versioon jõudis lavale 13. mail 1876 Veneetsias. See ooper võib olla Gounod' ooperi "Faust" järel populaarsuselt teine Fausti-legendi Goethe versiooni ainetel kirjutatud teos.

Mefistofele jäi ainukeseks Boito lõpuni valmis kirjutatud ooperiks. Ta kirjutas noorena veel ooperit "Orestiade", kuid ei pakkunud seda avalikkusele. Ooperist "Nerone" hakkas Boito mõtlema 1862. aastal ja töötas sellega terve elu jooksul, kuid tema surres ei olnud see valmis. Kolmanda vaatuse kohta jäid Boitost järele vaid visandid. Esimesed kaks vaatust kirjutasid aga pärast tema surma valmis Arturo Toscanini ja Vincenzo Tommasini ning sellisena esietendus ooper 1. mail 1924 La Scalas.

Aastatel 1889–1897 oli Arrigo Boito Parma Konservatooriumi rektor.
Adalbert von Stromberg
Parun **Adalbert** Eduard Eugen Maximilian Otto **von Stromberg** (22. juuli 1880 Tāšu-Padure, Kuramaa – 31. detsember 1922 Tartu) oli baltisaksa usuteadlane.

Adalbert von Stromberg sündis kreisiülema, parun **Adalbert von Stromberg**i (surnud 1907), ja Tāšu-Padure (*Tels-Paddern*) mõisast pärit Anna Jeanette Theophile von Keyserlingi (1853–1910) pojana.

Õppis Tartu Ülikoolis 1901–1913, tudeeris ka Berliini Ülikoolis. Töötas Tartu Ülikoolis eksegeetika ja Uue Testamendi eradotsendina 1914–1916 ja professorina 1919–1922.

Teoseid
-------

* Die Geschichte der israelitischen Propheten in den Grundzügen, 1910
* Die Geschichte der alten Kirche bis zirka 600 in den Grundzügen, 1910
* Die Geschichte der Kirche der Neuzeit im Grundriß, 1911
* Studien zur Theorie und Praxis der Taufe in der christlichen Kirche der ersten zwei Jahrhunderte, 1913, 2. Aufl. 1973

Viited
------

1. ↑  "Väljavõte Kuramaa rüütelkonna genealoogilisest käsiraamatust, osa 3.1, lk 141".

Välislingid
-----------

* Väljavõte Eestimaa rüütelkonna genealoogilisest käsiraamatust, Görlitz 1930, Osa 2.3, lk 401
Veeõitseng ühes Hiina küla jões
Veeõitseng Dnepri jõel Ukrainas
**Veeõitseng** (ka: **veeõitsemine**, **vee õitseng**) on mikroorganismide (tavaliselt vetikate) ajutine vohamine veekogus. Vanemas kirjanduses kasutatakse sageli mõistet "**vetikate õitsemine**", mis on aga sisuliselt vale, sest vetikatel pole õisi ja nad ei õitse.

Veeõitsengu peamine põhjus on toitainete, eriti fosfaatide üleküllus. See omakorda võib olla tingitud väetiste kasutamisest põllumajanduses, samuti majapidamistes fosforit sisaldavatest puhastusvahenditest. Kui niisugused ained on loodusesse sattunud, võivad nad vihmaveega veekogusse kokku kanduda. Veeõitsengu soodustajateks on peetud ka süsiniku ja lämmastiku üleküllust.

Veeõitseng võib ilmneda nii magedas, riimvees kui ka soolases vees. Tavaliselt põhjustab veekogu õitsengut üks fütoplanktoni liik. Veeõitsenguga kaasneb sageli vee värvuse muutus. Vesi võib muutuda hägusroheliseks, sinakasroheliseks, pruuniks või punakaks – see sõltub vohavast liigist ja veekogu režiimist. Veeõitseng põhjustab veekogus hapnikuvaeguse, mudastumise ja eutrofeerumise. Kõige tavalisemad veeõitsengu põhjustajad on sinivetikad ehk tsüanobakterid, kes tegelikult on bakterid.

Ehkki puudub veeõitsengu üldtunnustatud määramispiir, siis tavaliselt on loetakse veeõitsenguks seda, kui milliliitris vees on 1000–10 000 vetikarakku.

Veeõitseng toimub sagedamini suvel sooja ja tuulevaikse ilmaga, harvem talvel jääkatte all..

Veeõitsengud Eestis
-------------------

Eestis esineb veeõitsenguid peamiselt eutroofsetes ja düseutroofsetes järvedes. Veeõitsemisi esineb suvekuudel ka Eesti suurjärvedes: Peipsis ja Võrtsjärves, samuti Läänemeres.

Eesti veekogudes on veeõitsengute põhjustajateks sageli sinivetikad, sageli ainult üks liik. Eestis teadaolevast umbes 100 sinivetikaliigist on veeõitsengutega seotud 20 liiki.

Vaata ka
--------

* Kahjulik veeõitseng (inglise *harmful algal bloom*, HAB)

Viited
------

1. ↑  A. Rakko, Veeõitsengud Eesti järvedes "Eesti Loodus" 2009, 7: 6-14
Lubbock
Texase Tehnikaülikooli College of Education
**Lubbock** on linn Ameerika Ühendriikides Texase osariigis, Lubbocki maakonna halduskeskus. Linn paikneb osariigi kirdeosas Llano Estacado piirkonnas Amarillost 190 km kaugusel lõunas.

Elanike arv on 2020. aasta rahvaloenduse seisuga 258 870. 2010. aastal oli seal 229 573 elanikku. See on elanike arvult osariigi 11. linn.

Lubbocki hüüdnimi on "Hub City".

Lubbock on asutatud 1876. aastal ja sai linnaõigused 1909. aastal. Samal aastal rajati Lubbockisse ka raudtee. Linn on saanud nime kolonel Thomas Saltus Lubbocki järgi. Linn hakkas kiiresti arenema pärast Teist maailmasõda. 1970. aasta mais tabas Lubbocki üks Texase ajaloo laastavamaid tornaadosid, mis jättis mitu tuhat inimest peavarjuta.

1951. aasta augustis novembrini nähti Lubbocki kohal taevas valguslaike (tuntud kui Lubbocki tuled), mida peeti ufodeks.

Lubbockis valitseb poolkõrbeline kliima. Suved on kuumad, õhutemperatuur võib tõusta üle 40 °C. Talved on päikeselised ja võrdlemisi pehmed, kuid öösiti võib õhutemperatuur langeda alla nulli. Aasta keskmine sademete hulk on 485 mm. Lumesadu võib esineda peamiselt detsembrist veebruarini. Keskmine tuulekiirus on Lubbockis aastas 5,5 m/s, millega on see üks tuulisemaid linnu USA-s. Kõrgeim mõõdetud õhutemperatuur Lubbockis on 46 °C, mis mõõdeti 27. juunil 1994. Madalaim temperatuur mõõdeti 8. veebruaril 1933, mil oli −27 °C külma.

Peamiseks majandusharuks on puuvillkasvatus.

Linnas asub 1923. aastal asutatud Texase Tehnikaülikool (Texas Tech University).

Linna teenindab Lubbock Preston Smithi rahvusvaheline lennujaam. Tähtsaim maantee on Interstate 27, mis ühendab linna Amarilloga.

Lubbocki sõpruslinn on alates 1983. aastast Musashino (Jaapan).

Lubbockis on sündinud Buddy Holly. Lubbockis asub etendus- ja kujutava kunsti keskus Buddy Holly Center.

Viited
------

1. ↑  Lubbock. *Encyclopædia Britannica*
2. ↑  "The Lubbock Lights, 1951, UFO Casebook Files". Originaali arhiivikoopia seisuga 23. oktoober 2021. Vaadatud 24. detsembril 2021.
3. ↑  Top 101 cities with the highest average wind speeds (population 50,000+)

Välislingid
-----------

* Koduleht
**Poolvagun** (ingl. k. *gondola*) on pealt avatud, suletud külgede ja otstega (seintega) vagun, mis on mõeldud ilmastikukindla masskauba veoks. Vaguni seinte kõrgus on tavaliselt 1,5–2,0 m. Leidub mitmeid kaubagruppe, mille vedamiseks sobivad kõrgete külgseintega, pealt avatud vagunid. Endistel N. Liidu aladel nimetatakse neid vaguneid poolvaguniteks. Poolvagunitega veetavateks kaupadeks on enamasti erinevad terastooted (lehtmetall, rullis teras, profiilid, torud jms) purustatud metallijäätmed, killustik, tööstuslikud mineraalid jms. Osadel poolvagunitel on külgedel põhjaluugid ja/või külgluugid. 

Laadida saab poolvaguneid ainult pealt. Osa poolvaguneid on 14 põhjaluugiga, mille kaudu saab puistkaupu spetsiaalsetel estakaadidel maha laadida. Poolvagunite tühjendamine võib toimuda ka kaaduri abil. Vagun pööratakse kaaduris tagurpidi ning puistkaup kukub vagunist välja. Eestis tühjendatakse sel meetodil Narva elektrijaamades põlevkivivaguneid.

Eestis kasutatava neljateljelise poolvaguni raami pikkus on enamasti 13,92 m, kasutusel on ka kuue-  ja kaheksateljelised poolvagunid. Neljateljelise poolvaguni kandejõud on 67–75 t, kuueteljelisel 94 t, kaheksateljelisel 125 t.

Neljateljelist poolvagunit loetakse raudteel endise N. Liidu aladel tingvaguniks. Tingvagun on kokkuleppeline pikkusühik (arvestuslik pikkus 14,0 m), millega on määratud jaamateede kasulikud pikkused ja rongide pikkused. Kuna erinevad kaubavagunid on eri pikkustega, on kasutusel tabelid, kus erinevate vagunitüüpide pikkus on lisaks meetritele, toodud ära ka tingvaguni pikkustes.

Viited
------

1. 1 2 3 4  *Transport ja transporditehnoloogiad*. 2021. ISBN 9789916960035.
**Pakendidisain** on disaini alaliik, mille eesmärk on toodet kaitsta ja turundada. 

Reklaamiagentuurid töötavad koos ettevõtetega, et töötada iga toote jaoks välja efektiivne pakendidisain. Pakendidisain sisaldab toote ümbrise kujundust ja loomist ning kuidas see potentsiaalsetele klientidele välja näeb. Peale turundamise aitab pakend ka säilitada selle sisu.

Eesmärk
-------

Pakendidisaini eesmärgiks on praktilisus, et kindlustada toote turvalisus. See omadus on eriti oluline esemetele, mis on vedelad või kergesti purunevad. Toode peab olema pakendatud nii, et see peaks vastu nii riiulil seismise kui ka teekonna sinna tehasest jõudmiseni. Enamik hommikuhelbeid on pakendatud õhukesse ja vastupidavasse papp-pakendisse. Tootele on lihtne lisada vajalikku infot (bränd, reklaamid, pakendi sisu kirjeldus) ning lisaks ka lihtne suurtes kogustes väikesele alale ära mahutada. 

Üks peamisi pakendidisaini funktsioone on sisu turundamine. Olenevalt tootest saab ümbrise disain olla lihtne ja otsekohane või värviline ja keerukas. Kui pakend tõmbab inimese tähelepanu ja ärgitab temas emotsiooni, siis on see oma eesmärgi täitnud.

Pakendidisain on toote puhul üks olulisemaid aspekte, mille kallal saaks müügi suurendamiseks vaeva näha. Jaekettide pindala suure konkurentsi tõttu on oluline konkurentidest eristuda.

Funktsionaalse pakendi loomine
------------------------------

Pakendidisaini olulisusel on tehtud mitmeid uurimistöid, millest on välja tulnud, et lihtsus müüb. Inimestel on vaja saada infot kiiresti ja lihtsalt. Pakendil on oluline välja tuua, mis tootega on tegu. Lisaks hinnatakse kõrgelt ausust ja autentsust. Klienti ei tohi eksitada pakendiga, mis tekitab mulje, nagu sees oleks teistsugune toode, kui seal tegelikult on. Pakend esindab ka firma väärtushinnaguid. Kui ettevõte on rohelise mõtlemisega ning modernne, siis pakend peaks olema taaskasutatav ja innovatiivne.

Pakendidisain Eestis
--------------------

Eesti esimene pakendidisainile spetsialiseerunud ettevõte on KOOR.

Pakendidisaini näide maailmast
------------------------------

Pakend aitab klientidele ka lugu ja emotsiooni edastada. Hiina kuivteede Master Feng Tengchongi pakend meenutab ajalehte sellest ajastust, kui Hiinas hakati teed kasvatama, mälestades aadlik Master Fengi ja tema Pu'eri tee tutvustamise lugusid.

Viited
------

1. ↑
2. ↑
3. ↑
4. ↑
5. ↑  Wiedemann, Julius (2016). The Package Design Book 4, lk 63. TASCHEN
**Sakari Manninen** (sündinud 10. veebruaril 1992 Oulus) on Soome jäähokimängija, kes mängib ründajana American Hockey League'i (AHL) klubis Henderson Silver Knights.

Soome kõrgliigas tegi ta debüüdi hooajal 2013-14 Oulun Kärpäte meeskonnas. 2015. aastal tuli ta Kärpätega Soome meistriks. Soome kõrgliigas on ta mänginud veel klubides KalPa ja HPK. Hooajal 2017–18 mängis ta Rootsi kõrgliigaklubis Örebro HK.

Hooajal 2018–19 mängis ta KHL-i klubis Jokerit. Ta kogus sel hooajal 48 punkti (20+28) ning oli resultatiivsuselt teine mängija klubis.

2019. aasta mais liitus ta KHL-i klubiga Ufa Salavat Julajev.

2022. aasta juulis sõlmis ta üheaastase lepingu NHL-i klubiga Vegas Golden Knights.

Soome jäähokikoondisega on ta tulnud kaks korda maailmameistriks ja 2022. aastal olümpiavõitjaks. 2022. aasta maailmameistrivõistluste finaalis lõi Manninen Kanada vastu lisaajal võiduvärava. Lisaks valiti ta samadel maailmameistrivõistlustel turniiri sümboolsesse koosseisu. Ka 2022. aasta taliolümpiamängude jäähokiturniiril valiti ta sümboolsesse koosseisu.

Viited
------

1. ↑  "Vegas Golden Knights announce roster transactions". Vegas Golden Knights. 13. juuli 2022. Vaadatud 13. juulil 2022.

Välislingid
-----------

* Sakari Manninen hockeydb.com lehel
**Harri Pesonen** (sündinud 6. augustil 1988 Muurames) on Soome jäähokimängija, kes mängib Šveitsi kõrgliigaklubis SCL Tigers ründajana vasakäärel.

Ta alustas klubikarjääri Soome klubis JYP Jyväskylä, mille koosseisus debüteeris ta Soome kõrgliigas hooajal 2007–08. Aastatel 2009 ja 2012 tuli ta klubiga Soome meistriks.

2012. aastal sõlmis ta lepingu NHL-i klubiga New Jersey Devils. NHL-is debüteeris ta 16. märtsil 2013 mängus Montreal Canadiensi vastu. Aastatel 2012–2014 mängis ta peamiselt New Jersey Devilsi noorteklubis Albany Devils American Hockey League'is. NHL-is jäi Pesoneni arvele neli mängu, milles ta ühtegi resultatiivsuspunkti ei kogunud.

Aastatel 2014–2018 mängis ta Šveitsi kõrgliigas Lausanne HC-s. Seejärel liitus ta samuti Šveitsi kõrgliigasse kuuluva SCL Tigersiga, kus mängis kaks hooaega.

2020. aasta mais sõlmis ta kaheaastase lepingu Magnitogorski Metallurgiga. Hooajal 2020–21 teises pooles mängis ta Kaasani Ak Barsis.

2021. aasta juunis naasis Pesonen SCL Tigersi, kellega sõlmis kaheaastase lepingu.

2019. aastal tuli Pesonen Soome jäähokikoondisega maailmameistriks. Ta lõi turniiril neli väravat ja andis kolm väravasöötu. 2022. aastal tuli ta Soome koondisega nii olümpiavõitjaks kui ka maailmameistriks.

Tema vanem vend Jussi Pesonen on samuti jäähokimängija.

Välislingid
-----------

* Harri Pesonen KHL.ru lehel
* Harri Pesonen NHL.com lehel
* Harri Pesonen hockeydb.com lehel
Rahumäe viadukt 2009. aastal. Viadukti all elektrirong

**Rahumäe viadukt** on endine kitsarööpmelise raudtee viadukt üle Tallinna–Keila laiarööpmelise raudtee. See asub Tallinnas Rahumäe kalmistu juures. Kitsarööpmelise raudtee puhul asus viadukt Liiva ja Rahumäe kitsarööpmelise jaama vahel, laiarööpmelise raudtee puhul asub Järve ja Rahumäe peatuse vahel.

Algne viadukt ehitati 1913. aastal. See oli valmistatud puidust ning asus kitsarööpmelisel Liiva ja Sõrve vahelisel PSM kindlusraudtee (hiljem tsiviilkasutuses Liiva–Vääna raudtee), mis kulges üle Tallinna–Keila raudtee.

Tallinna–Pääsküla raudteelõik elektrifitseeriti 1924. aastal. Seetõttu kasvas reisivajadus ning lõigule hakati ehitama teist rööpapaari. Selleks lammutati vana puitviadukt ning ehitati uus ja pikem raudbetoonviadukt insener Ado Johansoni projekti järgi. 1925. aastal ehitatud betoonviadukt on alles tänapäevani. Kui 1971. aastal võeti lõigul rööpad üles, siis neid viaduktilt ei eemaldatud ja rööpad jäi sinna aastateks.

Tänapäeval viib üle Tallinna–Keila raudteelõigu viadukti kergliiklustee (jalakäijatele ja jalgratastele).

Viited
------

1. ↑  Carl-Dag Lige, Raudbetoonist puiduni: ehitusinsener Ado Johanson

Välislingid
-----------


|  |  |
| --- | --- |
|  | ***Portaal Nõmme***  |

* Eesti kitsarööpmelised raudteed: Rahumäe (allikas)
* Rahumäe viadukt kultuurimälestiste riiklikus registris
Mateusz Klich 2015. aastal 1. FC Kaiserslauterni särgis
**Mateusz Andrzej Klich** (sündinud 13. juunil 1990 Tarnówis) on Poola jalgpallur, kes mängib poolkaitsjana Major League Socceri (MLS) klubis DC United ja Poola jalgpallikoondises.

Ta alustas klubikarjääri Poola klubis Cracovia, mille koosseis debüteeris ta Poola kõrgliigas 2008. aastal. Hiljem on ta mänginud veel VfL Wolfsburgi duubelmeeskonnas, Saksamaa esiliigaklubis 1. FC Kaiserslautern ning Hollandi kõrgliigaklubides PEC Zwolle, FC Twente ja FC Utrecht. 2014. aastal võitis ta Zwollega Hollandi karikavõistlused.

2017. aastal liitus ta Inglismaa esiliigas mänginud Leeds Unitediga. Hooaja 2017–18 teises pooles mängis ta laenul Utrechtis, kuid kindlustas järgmisel hooajal koha Leeds Unitedi põhikoosseisus. Hooajal 2018–19 lõi ta Inglismaa esiliigas kümme väravat. 28. aprillil 2019 löödud värav Sheffield Wednesday vastu valiti Leeds Unitedi hooaja parimaks väravaks. Järgmisel hooajal kindlustas ta Leeds Unitediga pääsu Inglismaa kõrgliigasse. Oma esimeses mängus Inglismaa kõrgliigas 12. septembril 2020 lõi Klich värava Liverpooli vastu.

2023. aasta jaanuaris sõlmis ta kaheaastase lepingu DC Unitediga. Kohe esimesel hooajal valiti Klich DC Unitedi aasta parimaks mängijaks.

Poola jalgpallikoondises tegi Klich debüüdi 5. juunil 2011 sõprusmängus Argentina vastu. Koondisekarjääri esimese värava lõi ta 11. augustil 2013 sõprusmängus Taani vastu. Ta kuulus Poola koondisse 2021. aasta Euroopa meistrivõistlustel.

Saavutused
----------

PEC Zwolle
* KNVB beker: 2013–14

Leeds United
* EFL Championship: 2019–20

Viited
------

1. ↑  "PLAYER OF THE YEAR 2019 WINNERS". Leeds United F.C. 28.4.2019. Vaadatud 19.9.2020
2. ↑  "Liverpool 4-3 Leeds United: 'Premier League return magnificently chaotic for Marcelo Bielsa's club'". bbc.com. 12.9.2020. Vaadatud 19.9.2020
3. ↑  "Klich joins D.C. United after leaving Leeds". *Reuters* (inglise). 12. jaanuar 2023. Vaadatud 12. jaanuaril 2023.

Välislingid
-----------

 Mateusz Klich – pildid, videod ja helifailid Wikimedia Commonsis

| * v
* r
Poola koondis  –  UEFA Euro 2020 |
| --- |
| 

* 1 Szczęsny
* 2 Piątkowski
* 3 Dawidowicz
* 4 Kędziora
* 5 Bednarek
* 6 Kozłowski
* 8 Linetty
* 9 Lewandowski (c)
* 10 Krychowiak
* 11 Świderski
* 12 Skorupski
* 13 Rybus
* 14 Klich
* 15 Glik
* 16 Moder
* 17 Płacheta
* 18 Bereszyński
* 19 Frankowski
* 20 Zieliński
* 21 Jóźwiak
* 22 Fabiański
* 23 Kownacki
* 24 Świerczok
* 25 Helik
* 26 Puchacz
* Treener: Sousa

 | Poola |
**Hantõ-Mansiisk** on linn Venemaal, Handi-Mansi autonoomse ringkonna halduskeskus, Hantõ-Mansiiski rajooni keskus (ei kuulu rajooni koosseisu). Asub Irtõši jõe ääres, 15 km kaugusel suudmest.

Ajalugu
-------

Alates 16. sajandist asus linna kohal Samarovo küla, kuhu 1931. aastal rajati Ostjako-Vogulski töölisasula. Praegune nimi on 1940. aastast. Linnaõigused sai 1950. aastal.

2004. aastal valmis 1315,9 m pikkune sild üle Irtõši jõe.

2008. aastal toimus selles linnas soome-ugri rahvaste 5. maailmakongress.

Suusaspordikeskus. 2007.

Loodus
------

### Kliima

Hantõ-Mansiiskis valitseb parasvöötme teravalt mandriline kliima sooja suve ning külma talvega. Kõige soojem kuu on juuli, kui keskmine õhutemperatuur on +18,3 °C. Kõige külmem kuu on jaanuar keskmise õhutemperatuuriga −18,9 °C. Õhutemperatuuri miinimumiks on −49 °C (1964. aasta jaanuar) ning maksimumiks on +34,5 °C, mis on esinenud erinevate aastate mais, juunis ja juulis.

Sademetehulk on keskmiselt 530 mm aastas (minimaalselt 343 mm ning maksimaalselt 711 mm). Veebruaris on sademetehulk keskmiselt 22 mm, augustis sajab keskmiselt 83 mm.

Rahvastik
---------

| Aasta | Rahvaarv |
| --- | --- |
| 1938 | 7500 |
| 1959 | 20 700 |
| 1970 | 24 900 |
| 1979 | 28 000 |
| 1989 | 35 500 |
| 2003 | 54 000 |
| 2010 | 79 400 |
| 2012 | 85 000 |
| 2016 | 96 900 |
|

2010. aasta rahvaloenduse andmetel oli Hantõ-Mansiiski elanikest venelasi 69,94%, tatarlasi 5,05%, hante 3,75%, ukrainlasi 2,97%, tadžikke 1,92%, asereid 1,87%, manse 1,51%, kirgiise 1,27% ja usbekke 1,12%.

Meedia
------

Hantõ-Mansiiskis antakse välja handikeelset ajalehte Hantõ Jasang ja mansikeelset ajalehte Luiima Seripos.

Haridus
-------

Jugra Riikliku Ülikooli peahoone
Linnas on 22 lasteaeda, 16 üldharidusasutust, 16 lisaharidusasutust, 3 keskeriharidusasutust ja 7 kõrgkooli ja kõrgkoolifiliaali.

Huvitavaid fakte
----------------

Hantõ-Mansiiski lähedal asub vabaõhumuuseum Torum-Maa.

Linnast on pärit suusataja Jevgeni Dementjev.

Viited
------

1. ↑  "Hantõ-Mansiisk numbrites". Originaali arhiivikoopia seisuga 1. mai 2015. Vaadatud 3. juunil 2015.

Välislingid
-----------

 Hantõ-Mansiisk – pildid, videod ja helifailid Wikimedia Commonsis

Handi-Mansi autonoomse ringkonna vapp
Handi-Mansimaa linnad

Belojarski  | Hantõ-Mansiisk  | Jugorsk  | Kogalõm  | Langepass  | Ljantor  | Megion  | Neftejugansk  | Nižnevartovsk  | Njagan  | Pokatši  | Põt-Jahh  | Radužnõi  | Sovetski  | Surgut  | Urai
Unibet ArenaUnibet Arena
**Unibet Arena** (2001. aastast kuni 31. detsembrini 2022 **Saku Suurhall**) on Eesti suurim kontserdi- ja spordihall.

See asub Tallinnas Haabersti linnaosas aadressil Paldiski maantee 104B.

Hall ehitati 2001. aastal, see mahutab (koos seisukohtadega) kuni 10 000 inimest. Suurim võimalik istekohtade arv on 7200. Unibet Arenal peetakse lisaks kontsertidele, spordivõistlustele ja messidele ka asutuste üritusi, seminare ja galaüritusi.

Unibet Arena nimisponsor on Rootsi spordiennustuste platvorm Unibet.

Toimunud üritusi
----------------

Õhuvaade Unibet ArenaÕhuvaade Haabersti asumile (2023). Fotol on näha Unibet Arena ja Rocca al Mare kaubanduskeskus. Pildi autor Kaupo Kalda.
### Suurüritused

* 2002. aasta Eurovisiooni lauluvõistlus
* 2010. aasta Euroopa meistrivõistlused iluuisutamises
* 2013. aasta U20 Euroopa meistrivõistlused korvpallis

### Tuntud esinejaid

Bryan Adams, Irina Allegrova, Backstreet Boys, James Blunt, OneRepublic, The Bravery, Sarah Brightman, Cascada, Ray Charles, Joe Cocker, Phil Collins, Alice Cooper, Toto Cutugno, Deep Purple, Def Leppard, Depeche Mode, Bob Dylan, Flyleaf, Foreigner, Good Charlotte, Gregorian, Darren Hayes, Hurts, Enrique Iglesias, Iron Maiden, Jean-Michel Jarre, Elton John, Judas Priest, Patricia Kaas, Mark Knopfler, Korn, Avril Lavigne, Lenny Kravitz, Limp Bizkit, Lordi, Vanessa-Mae, Marilyn Manson, Massive Attack, Metallica, Kylie Minogue, Nazareth, Ozzy Osbourne, Pet Shop Boys, Phil Collins, P!nk, Placebo, The Prodigy, Suzi Quatro, Rammstein, R.E.M. Chris Rea, REO Speedwagon, Rihanna, Demis Roussos, Roxette, Ruslana, Scorpions, Seal, Simple Minds, Simply Red, Smokie, Sting, Styx, Sweet, t.A.T.u. Underworld, Vanilla Ninja, Vaya Con Dios, Whitesnake, Yes, Muse, 30 Seconds To Mars, Ed Sheeran, Bring Me The Horizon, 5 Seconds of Summer, Bastille, Sabaton

### Lavastused ja sõuetendused

* muusikal "ABBA"
* muusikal "Chicago "
* mustkunstnik David Copperfield
* Riverdance

### Festivalid ja muud üritused

* Iga-aastane Simple Session
* Baltic Basketball League 2006. aasta finaal
* Pirate Station Future (22. november 2008) & Immortal (18. detsember 2009)
* Iga-aastane Tallinn International Horse Show (alates 2002. aastast)

Viited
------

1. ↑  "Saku Suurhallist Unibet Arenaks: netikasiino nime kasutamine ei ole veel reklaam" ERR, 19. detsember 2022.

Välislingid
-----------

* Unibet Arena koduleht
* "Korvpalliliit tahab EMi Eestisse saamiseks Saku halli suuremaks ehitada" ERR, 13. august 2021
**Martin Hongla Yma II** (sündinud 16. märtsil 1998 Yaoundés) on Kameruni jalgpallur, kes mängib keskkaitsja või kaitsva poolkaitsjana Hispaania kõrgliigaklubis Valladolidi Real ja Kameruni jalgpallikoondises.

2016. aastal siirdus ta Blaise Nkufo loodud akadeemiast Hispaania klubisse Granada. Klubi põhimeeskonnas debüteeris ta Hispaania kõrgliigas 28. jaanuaril 2017 mängus Villarreali vastu. Hooaja 2017/18 teises pooles oli ta laenul Hispaania esiliigas Barcelona reservmeeskonnas. 2019. aasta esimeses pooles oli ta Granadast laenul Ukraina kõrgliigaklubis Lvivi Karpatõ.

2019. aasta juulis sõlmis Hongla lepingu Belgia kõrgliigaklubiga Royal Antwerp. 2020. aastal võitis ta Royal Antwerpiga Belgia karikafinaali. 2021. aasta juulis läks ta laenule Itaalia kõrgliigaklubisse Verona Hellas, kellega sõlmis hooaja lõpus püsiva lepingu. 2023. aasta jaanuaris läks ta Itaaliast kuni hooaja lõpuni laenule Valladolidi Reali.

Kameruni jalgpallikoondises tegi Hongla debüüdi 16. novembril 2020 Aafrika rahvaste karikavõistluste valikmängus Mosambiigi vastu. Ta kuulus Kameruni koondisse 2022. aasta Aafrika rahvaste karikavõistlustel ja 2022. aasta maailmameistrivõistlustel.

Viited
------

1. ↑   (vaadatud 18.11.2022)

| * v
* r
Kameruni koondis  –  2022. aasta jalgpalli maailmameistrivõistlused |
| --- |
| 

* 1 Ngapandouetnbu
* 2 Mbekeli
* 3 Nkoulou
* 4 Wooh
* 5 Ondoua
* 6 Ngamaleu
* 7 Nkoudou
* 8 Zambo Anguissa
* 9 Nsame
* 10 Aboubakar (c)
* 11 Bassogog
* 12 Toko Ekambi
* 13 Choupo-Moting
* 14 Gouet
* 15 Kunde
* 16 Epassy
* 17 Mbaizo
* 18 Hongla
* 19 Fai
* 20 Mbeumo
* 21 Castelletto
* 22 Ntcham
* 23 Onana
* 24 Ebosse
* 25 Nouhou
* 26 Marou
* Treener: Song

 | Kamerun |
|  |  |
| --- | --- |
|  |  *See artikkel räägib provintsist ja ajaloolisest alast; lahe kohta vaata artiklit Biskaia laht.* |

---

**Biskaia provints** on provints ja ajalooline ala on Põhja-Hispaanias Baski autonoomses piirkonnas Biskaia lahe rannikul. Provintsi baskikeelne nimi *Bizkaia* on 2011. aastast ühtlasi provintsi ametlik nimi, varem oli ametlik hispaaniakeelne *Vizcaya*.

Kliima
------

Biskaia provintsi aasta keskmine temperatuur on +14,0 °C, jaanuaris +8,9 °C, augustis +19,8 °C.

Aastas sajab keskmiselt 1236 mm, sealhulgas jaanuaris 130 mm ja augustis 89 mm sademeid. Aastas paistab päike keskmiselt 1525 tundi, sealhulgas jaanuaris 77 ja augustis 174 tundi.

Biskaia provintsi haldusjaotus

Viited
------

1. 1 2 3  Guía Oficial de Campings. TURESPAÑA. Secretaría de Estado de Comercio y Turismo, Ministerio de Economía. Madrid 2003
2. ↑
3. ↑

Välislingid
-----------

 Biskaia provints – pildid, videod ja helifailid Wikimedia Commonsis
* Biskaia provintsi koduleht

Hispaania 2. järgu haldusüksused

A Coruña **·**  Albacete **·**  Alicante **·**  Almería **·**  Araba **·**  Astuuria **·**  Ávila **·**  Badajoz **·**  Baleaarid **·**  Barcelona **·**  Biskaia **·**  Burgos **·**  Cáceres **·**  Cádiz **·**  Castellón **·**  Ceuta **·**  Ciudad Real **·**  Córdoba **·**  Cuenca **·**  Gipuzkoa **·**  Girona **·**  Granada **·**  Guadalajara **·**  Huelva **·**  Huesca **·**  Jaén **·**  Las Palmas **·**  León **·**  Lleida **·**  Lugo **·**  Madrid **·**  Málaga **·**  Melilla **·**  Murcia **·**  Navarra **·**  Ourense **·**  Palencia **·**  Pontevedra **·**  Salamanca **·**  Santa Cruz de Tenerife **·**  Santander **·**  Segovia **·**  Sevilla **·**  Soria **·**  Zamora **·**  Zaragoza **·**  Tarragona **·**  Teruel **·**  Toledo **·**  Valencia **·**  Valladolid
**Josh Kerr** (sündinud 8. oktoobril 1997 Edinburghis) on Suurbritannia keskmaajooksja, kelle põhiala on 1500 meetri jooks.

2015. aastal tuli ta 1500 meetri jooksus juunioride Euroopa meistriks.

Kerri esimesed täiskasvanute tiitlivõistlused olid 2017. aastal Londoni maailmameistrivõistlused, kus ta 1500 meetris eeljooksust edasi ei pääsenud. Kaks aastat hiljem saavutas ta Doha maailmameistrivõistlustel isikliku rekordiga 3.32,52 kuuenda koha.

2021. aastal toimunud Tōkyō suveolümpiamängudel võitis ta tulemusega **3.29,05** pronksmedali – see tulemus püsib siiani 1500 meetris tema isikliku rekordina.

27. veebruaril 2022 püstitas Kerr Bostonis miilijooksus Euroopa siserekordi 3.48,87, kui ületas 1983. aastast iirlasele Eamonn Coghlanile kuulunud rekordi ligi sekundiga. Kerri 1500 meetri vaheaeg oli samas jooksus 3.32,86, mis tähistas Suurbritannia rekordit (1500 meetris püstitas aasta aega hiljem uue Suurbritannia siserekordi Neil Gourley). Tulemusega on 3.48,87 Kerr sisetingimustes miilijooksu kõigi aegade edetabelis neljandal kohal.

2022. aasta Eugene'i maailmameistrivõistlustel oli Kerr ajaga 3.30,60 viies.

2023. aasta Budapesti maailmameistrivõistlustel tuli ta 1500 meetri jooksus maailmameistriks, kui jooksis aja 3.29,38 ja edestas seejuures suurfavoriiti Jakob Ingebrigtseni.

Kerr on õppinud Ameerika Ühendriikides New Mexico Ülikoolis. 2017. aastal tuli ta 1500 meetri jooksus USA üliõpilasmeistriks.

Isiklikud rekordid
------------------

Väljas

| Ala | Tulemus | Aeg | Koht |
| --- | --- | --- | --- |
| 800 m jooks | **1.45,35** | 9. juuli 2019 | Ameerika Ühendriigid Azusa |
| 1000 m jooks | **2.17,60** | 17. juuli 2020 | Ameerika Ühendriigid Finn Rock |
| 1500 m jooks | **3.29,05** | 7. august 2021 | Jaapan Tōkyō |
| Miilijooks | **3.53,88** | 21. juuli 2019 | Suurbritannia London |
| 5000 m jooks | **13.23,78** | 15. mai 2021 | Ameerika Ühendriigid Irvine |

Sees

| Ala | Tulemus | Aeg | Koht |
| --- | --- | --- | --- |
| 800 m jooks | **1.46,64** | 11. veebruar 2022 | Ameerika Ühendriigid Spokane |
| 1500 m jooks | **3.32,86** | 27. veebruar 2022 | Ameerika Ühendriigid Boston |
| Miilijooks | **3.48,87** ER | 27. veebruar 2022 | Ameerika Ühendriigid Boston |
| 3000 m jooks | **7.33,47** | 11. veebruar 2023 | Ameerika Ühendriigid New York |

Allikas: Rahvusvaheline Kergejõustikuliit

Viited
------

1. ↑  "Josh Kerr smashes two records in one". edinburghnews.scotsman.com. 28.2.2022. Vaadatud 25.8.2023
2. ↑  One Mile Men. worldathletics.org. Vaadatud 25.8.2023

Välislingid
-----------

* Josh Kerr Rahvusvahelise Kergejõustikuliidu kodulehel (inglise) Muuda Vikiandmetes

| * v
* r
Meeste 1500 m jooksu maailmameistrid |
| --- |
| 
1983: Steve Cram • 1987: Cabdi Bile Cabdi • 1991: Noureddine Morceli • 1993: Noureddine Morceli • 1995: Noureddine Morceli • 1997: Hicham El Guerrouj • 1999: Hicham El Guerrouj • 2001: Hicham El Guerrouj • 2003: Hicham El Guerrouj • 2005: Rashīd Ramzī • 2007: Bernard Lagat • 2009: Yusuf Saad Kamel • 2011: Asbel Kiprop • 2013: Asbel Kiprop • 2015: Asbel Kiprop • 2017: Elijah Manangoi • 2019: Timothy Cheruiyot • 2022: Jake Wightman • 2023: Josh Kerr |